Djalaludin Tantu

Mayor Penerbang (Anumerta) **Djalaludin Tantu** (pilotutu to Gorontalo, tanggal ja otawa - yilate to Selat Karimata(lantobu), 2 September 1964) yito tawu ngota penerbang TNI Angkatan Udara, ta yilate to sa'ati tugasi mopotumboto pesawat Hercules C-130B berkode ekor (tail code) T-1307 to delomo misi penerjunan pasukan payung ode Kalimantan Utara (Malaysia) to masa kampanye Dwikora. Tangguliyo ma pilohutuliyo tanggulo bandara to Gorontalo wolo tanggulo Bandar Udara Djalaluddin.

## Masa Perjuangan Kemerdekaan Indonesia
Djalaludin lotiwayito wolo BKR Oedara to sa'ai mongobohu lotawu Gorontalo lohehu lapangan terbang Gorontalo u onggo kawa-kawasa olo tentara lo Japangi lapato Proklamasi Kemerdekaan Indonesia tawunu 1945. Lapatiyo ma'o leto tiyo debo onggo wayi-wayito wolo TKR Djawatan Penerbangan (selanjutnya berubah menjadi TRI-Oedara) selama masa revolusi wawu bergerilya Hulontalo. Lapato pengakuan kedaulatan, Djalaludin ma yilawoliyo mobalajari to Sekolah Penerbang Kalijati, Subang. Lulus mayi teto wolo 5 lota tamaniliyo, Djalaludin ma yilawoliyo poli ode sekolah instruktur penerbang to Pangkalan Udara (Lanud) Tjililitan (masa botiya Bandara wawu Lanuma Halim Perdanakusuma) to Jakarta.

To'u ma resmi lowali prajurit TNI Angkatan Udara tawunu 1954, Djalaludin wolo panggati Opsir Udara Tingkat 2 (setara Letnan Dua Udara sa'ati botiya) ma lo'atapu tugasi to Skadron 2/Angkut u hemopotumboto pesawat angkut Dakota DC-3 wolo pangkalanliyo to Lanud Halim Perdanakusuma.

## Masa Trikora
To sa'ati kampanye Trikora mohehu Irian Barat u onggo kawa-kawasa to Walanta, yang masih dikuasai Belanda, Djalaludin tugasiliyo modelo wawu mopotumboto pesawat Dakota T-440 lo Skadron Udara 2/Angkut untuk mopotitidehu pasukan Papua dalam rangka Operasi Gajah Putih. Kapten Udara (Pnb) Djalaludin lowali pilot ta delo-delo pesawat, kenetiliyo copilot Letnan Udara Tiga (Pnb) Sukandar. Pesawat tilumumboto lonto Pangkalan Udara Laha (masatiya Lanud Pattimura) to Ambon tanggal 17 Mei 1962 sekitar pukul 02.00 motomuta'a lo'u huyi, pake-pake tohe lo oto hepolineliyo mopotunu lo landasan. 2 pesawat Dakota DC-3 bernomor ekor T-440 wawu T-480 tilumumboto, tilumolodupo ode hulunga modi'olomo tujuan Kaimana untuk mopotitidehu 27 lota prajurit Yon 454-BR/PARA,1 peleton PGT-AU, wawu 30 koli barang dukungan logistik.

Lapato lopotitidehu mayi pasukan, pesawat ma mohuwalingo ode Pangkalan Udara Laha, dabo ma yilumonggu mayi Neptune M-273 Belanda, pesawat u lebe molinggahu wonu popotadengolo wolo pesawat limonngoliyo. Tiyo lopotete'o pesawat wawu ma pilo'owopaliyo tumbotiyo sambe ma to tudu lotaluhu deheto, sambe puloti'o taluhu ma hemomulitatayi ode wawa'o pesawat. Jabo uwito olo, pesawat hemotumbotiyo ode oloyihi-olowala mopolahi lo'u otuhata lo peluru u hepomutahiyo mayi lo pesawat lo Walanta.

Openu boli odito, pulitiyo ma'o pesawat le Djalaludin debo ilobutahe lo pesawat Neptune to polupi'o wawu tangki loyinulo. Pakusa timongoliyo mendarat darurat to tudu lotaluhu deheto to perairan imbihu pobbutuwa lo Batu Belah.Dabo timongoliyo debo onggo lo'olawo habari ode pesawat Dakota T-480 u delo-delo olo Kapten Udara (Pnb) Hamsana.

Timongoliyo ma lato yilumuwalo lonto pesawat ode bulotu goro u sadi-sadia to delomo pesawat. Bolo tuwawu bulotu u mowali pomake, tuwawu ma lobocoro ilotuhata lo peluru lonto pesawat Neptune. Timongoliyo ohila mohehu ode tuduliyo dabo ilowa'upa lo Walanta lonto armada kapal HNLMS Friesland.

Kapten Djalaludin wolo awak pesawat ma diletohiyo to kapali HNLMS Friesland ode Fak-Fak wawu ma ilulungiyo to tutupa. Dulahe opatiyo timongoliyo ma diletohiyo to kapali kiki'o tangguliyo “Snelius” wolo ulu'u limongoliyo hipanggala lo borgol. Lapatiyo ma'o ma hileyiliyo poli ode tutupa to Waena, Hollandia (masatiya Jayapura) pilopota'eliyo to pesawat Dakota. o delomo tutupa timongoliyo hedahaliyo da'a, dulahu daha-daha olo Militaire Politie (MP) wawu huyi daha-daha olo Marinir. Lonto Hollandia timongoliyo poli ma hileyiliyo ode tutupa lo Angkatan Laut Walanta to Sorido, Biak, lapatiyo ma'o debo hileyiliyo ode tutupa to pulo Wundi, pulo kiki'o membidu Biak.

To'u ma yilapato dulohupa mohuheli to popateya Indonesia wawu Walanta, Djalaludin Tantu wawu awak Dakota T-440 ta hi'ulunga to tutupa pulo Wundi ma lo'otoduwo u pereyi. Timongoliyo ma pilohalingiyo mayi ode pihak Indonesia wawu ma pilopotumbotiyo mayi wolo pesawat Hercules C-130 milik UNTEA (*United Nations Temporary Executive Authority*). Djalaludin wawu awak pesawat Dakota T-440 ma lo'otapu anugrah Bintang Sakti lonto Presiden Soekarno to tawunu 1963.

## Masa Dwikora

Lapato kampanye Trikora, Djalaludin lo'otapu mutasi ode Skuadron 31 u hemopona'o lo pesawat Hercules C-130B. Tawunu 1964, sa'ati kampanye Dwikora, Mayor Udara (Pnb) Djalaludin ma tilugasiyaliyo ode sipatana lo Kalimantan Barat - Sarawak modukungi *Operasi Antasari*, mopotumboto pesawat Hercules C-130B berkode ekor T-1307 ma'o mopotitidehu olo pasukan PGT yang dipimpin oleh Letnan Kolonel Udara Soegiri Soekani to 2 September 1964.

Pesawat Hercules T-1307 botiya awakliyo walu lota delapan orang, pilot Mayor Udara (Pnb) Djalaludin Tantu, copilot Kapten Udara (Pnb) Alboin Hutabarat, navigator Mayor Udara Juamardi, Kapten Udara Suroso, Letnan Udara Satu Sukarno, Letnan Muda Udara I Sabil, Letnan Muda Udara I Sutopo, wawu Letnan Muda Udara II M. Rukmana. 3 pesawat Hercules u pilopotumbotiyo ode garis depan, bolo 2 pesawat u yilohuwalingayi ode pangkalan to Lanud Halim Perdanakusuma, Jakarta.

Pesawat T-1307 dinyatakan yiloli wawu kira-kira ma lodehu ode deheto to Selat Karimata sababu tilumumbota mopa momelehi u motapu lo pantauan radan lo musuh. Woluwo habari tuwawu u dipo boti mopatato, pesawat limongoliyo lodehu bilutahu pesawat Gloster Javelin RAF, AU Enggeleti u hemodukungi pasukan Federasi Malaysia to front Borneo Utara. Habari botiya hepahu lo pihak RAF sammbe sa'ati botiya, sababu secara resmi RAF wawu Angkatan Bersenjata Inggris ja wawayita to konflik botiya, openu boli woluwo habari pesawat Gloster Javelin boyito mendarat to pangkalan AU Kuching bolo 1 rudal Firestreak u woluwo to polupi'iyo, tuwawu ma didu'u.

Nga,amila ta todelomo pesawat didu yilotapu wawu ma ilanggapu yilate. Djalaludin Tantu ma pilopobotuliyo panggati lowali Letnan Kolonel Udara (Pnb).
Ngohilaya'o karirliyo u limbu-limbu'o, Djalaludin Tantu ma lo'otapu tugasi lowali Perwira Penerbang to Lanud Halim Perdanakusuma (1954), Perwira Penerbang Skadron Djawatan Angkutan Udara Militer (DAUM) (1955), lo'otapu tugasi ode Hongkong *Air Craft Engineering* (1958), Perwira Penerbang Skadron Udara 2 (1960), Perwira Instruktur tidak tetap 005 Transition (1962) wawu Perwira WOPS 001 Halim/Skadron Udara 31 (1964).

## Pranala luar
# Website TNI-AU: Pengabdian dan Pengorbanan Djalaludin Tantu Berakhir dalam Operasi Dwikora 
# Tabloid Aviasi: Djalaludin Tantu, Patriot Udara Dari Serambi Madinah
# Forum Detik.com: Sejarah Pesawat Indonesia yang Jatuh 
# Operasi Militer Era Dwikora